Diari Oficial de la Generalitat Valenciana


Sumari del DOGV 9910, del 07-08-2024 (2024/8263)

RESOLUCIÓ de 2 d’agost de 2024, del secretari autonòmic d’Educació, per la qual es determinen els mòduls susceptibles de desdoblament en els cicles formatius de grau mitjà i superior per al curs 2023-2024 i el procediment de sol·licitud en els centres privats concertats.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9910

Data del DOGV
:   07-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8263

CVE
:   QHVQ-Z-9592-1900

Data del document
:   02-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * organització de l'ensenyament

La Llei 8/2023, de 27 de desembre, de pressupostos de la Generalitat per a l’exercici 2024, establix en l’article 11 que l’import del mòdul econòmic per unitat escolar, a l’efecte de distribució de la quantia global dels fons públics destinats al sosteniment dels centres concertats per a l’any 2024, és el que es fixa en l’annex I d’esta llei.

Este mateix article disposa, en el paràgraf segon de l’apartat 4, que “els centres que disposen de concert en cicles formatius de grau mitjà o superior i en els supòsits en què estiga previst desdoblament en els mòduls corresponents, podran fer ús de les hores que corresponguen per este concepte només quan s’acredite que el cicle formatiu té matriculades un mínim de 20 persones amb assistència efectiva en el mòdul en qüestió. Estes hores se sumaran a les que conté el mòdul econòmic, que s’indiquen en el paràgraf anterior. En el cas que un centre tinga concertades diverses unitats del mateix cicle en un mateix curs i complisca la normativa en matèria de ràtios alumnat/unitat, podrà desdoblar el mínim d’unitats possible.

En el cas de les cooperatives que estiguen acollides al règim específic de finançament, la conselleria competent en matèria d’educació establirà el mòdul màxim que han de percebre els centres, segons les hores previstes en cada cicle formatiu en concepte de desdoblament, d’acord amb els criteris que s’establixen en el paràgraf anterior”.

D’acord amb l’article 17.3 de l’Orde 69/2015, de 25 de juny, de la Conselleria d’Educació, Cultura i Esport, per la qual s’establixen els criteris per a la dotació de plantilles i per a la determinació de condicions de treball del professorat dels centres docents públics que impartixen ESO, Batxillerat i Formació Professional dependents de la conselleria competent en matèria d’educació (DOGV núm. 7560, de 30.06.2015), “anualment, es publicarà per mitjà d’una resolució de la secretaria autonòmica competent en matèria d’educació, i, en defecte d’això, per l’òrgan competent en matèria de formació professional, la relació de mòduls i/o especialitats de professorat dels cicles formatius la dedicació horària dels quals és susceptible de desdoblament, i s’incrementarà, si és necessari, la plantilla dels centres per a impartir-los; s’entén que, si no es publica, es mantindrà la relació publicada per última vegada”.

La Resolució de 2 de desembre de 2022, del secretari autonòmic d’Educació, per la qual es publica la relació d’especialitats de professorat per cicles formatius de Formació Professional la dedicació dels quals és susceptible de desdoblament en centres públics, i la seua actualització per la Resolució de 19 de juny de 2023, del secretari autonòmic d’Educació, establix un sistema de desdoblament basat en la relació d’especialitats de professorat dels cicles formatius la dedicació horària setmanal dels quals és susceptible de desdoblament, així com la distribució i la quantificació d’estos, però, atés que el sistema de pagament delegat derivat del concert educatiu requerix l’especificació dels mòduls susceptibles de desdoblament, a més de les especialitats de professorat, resulta necessari dictar resolució específica per als centres que disposen de concert en cicles formatius de grau mitjà o superior en el curs 2024-2025, així com establir el procediment per a la seua sol·licitud i resolució.

Per tot això, vista la proposta del director general de Centres Docents i de conformitat amb esta,

RESOLC

*Primer*

Determinar la relació de mòduls de cicles formatius de grau mitjà i superior la dedicació horària dels quals és susceptible de desdoblament, així com la seua distribució i quantificació, aplicable en el curs 2024-2025 en els centres privats que disposen de concert, i que s’arrepleguen en l’annex I.

*Segon*

Establir el termini de presentació de la sol·licitud d’hores de desdoblament pels interessats de l’1 al 10 d’octubre de 2023.

Estes sol·licituds contindran el codi del centre, la denominació específica, la relació de cicles formatius, unitats concertades, grau, mòdul, curs i nombre d’alumnes matriculats en cada un dels mòduls per als quals se sol·licita hores de desdoblament. Es detallarà el nombre d’alumnes per curs i unitat en cada mòdul susceptible de desdoblament.

Les sol·licituds han de presentar-se exclusivament a través de la plataforma informàtica de sol·licitud i control de documentació OVICON, mitjançant el procediment específic habilitat a este efecte.

*Tercer*

Les sol·licituds es valoraran amb comprovació prèvia de la matrícula efectiva en data 30 de setembre de 2023 de l’alumnat que consta d’alta en els mòduls dels cicles formatius objecte de la sol·licitud, a través dels mitjans informàtics de gestió del sistema educatiu a la disposició de l’administració competent en matèria educativa, ITACA.

Les unitats que no arriben a un nombre mínim de 20 alumnes no seran susceptibles de desdoblament en els mòduls establits pel resolc primer d’esta resolució.

En el cas que un centre tinga concertades diverses unitats del mateix cicle en un mateix curs i complisca la normativa en matèria de ràtios alumnat/unitat, podran desdoblar el mínim d’unitats possible.

*Quart*

Realitzada la comprovació indicada en l’apartat tercer, es dictarà resolució per la secretaria autonòmica amb competències en matèria d’educació que aprove, si és el cas, el pagament de les hores de desdoblament dels mòduls dels cicles formatius que corresponguen en cada centre.

*Quint*

En un termini de deu dies des de la publicació de la resolució en la qual consten les hores de desdoblament dels mòduls dels cicles formatius, s’haurà de presentar la documentació necessària per a la inclusió en nòmina de pagament delegat de les hores esmentades a través de la plataforma informàtica de sol·licitud i control de documentació OVICON, tal com es detalla en l’Orde 2/2019, de 17 de gener, de la Conselleria d’Educació, Investigació, Cultura i Esport, per la qual es desenvolupa el règim de concerts educatius i es regula el sistema de pagament delegat dels centres docents privats concertats de la Comunitat Valenciana, de cada un dels docents, amb especificació en el contracte que es presenta a fi de donar d’alta les hores de desdoblament dels mòduls dels cicles formatius.

No es mecanitzarà la documentació presentada abans d’este termini.

*Sext*

Esta resolució serà objecte de publicació en el*Diari Oficial de la Generalitat Valenciana.*

Contra esta resolució, que posa fi a la via administrativa, es podrà interposar, de conformitat amb el que s’establix en els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, un recurs potestatiu de reposició o, directament, un recurs contenciós administratiu, en els terminis i davant dels òrgans indicats a continuació:

a) El recurs potestatiu de reposició es podrà interposar davant del conseller d’Educació, Cultura, Universitats i Ocupació, en el termini d’un mes, a comptar de l’endemà de la publicació d’esta resolució en el *Diari Oficial de la Generalitat Valenciana.*

b) El recurs contenciós administratiu es pot interposar davant del Tribunal Superior de Justícia de la Comunitat Valenciana en el termini de dos mesos, a comptar de l’endemà de la notificació d’esta resolució.

  

València, 2 d'agost de 2024

Daniel McEvoy Bravo

Secretari autonòmic d'Educació

Esta disposició conté annexos. Consulteu-ne la versió en PDF.